Մեր ամսագրի բանալին մենք այսօրվանից հանձնում ենք տաղանդավոր ստեղծագործություններին, որոնց մեջ մեր դարի, մեր օրերի վեհությունն են, տագնապները, հաստատականներն ու հարցականները: Մենք կուզենանք ու կպայքարենք, որ այդ բաց դռներով անգամ չկարողանան ամսագիր թափանցել ժամանակավրեպ, անհույզ և անմիտ գործեր, որոնց հեղինակները հաճախ այն միամիտ «գյուտարարներին» են նման, որոնք 20-րդ դարի երկրորդ կեսին հեծանիվ են հայտնագործում: